«Պայքար է գնալու այն էլ Հայաստանների միջև, հա՞: Ես կարծում էի՝ Հայաստանը մեկն է»: Այս մասին 168.am-ի հետ զրույցում ասաց ԱԻՄ նախագահ, ՀՀ նախագահի թեկնածու Պարույր Հայրիկյանը՝ անդրադառնալով «Ժառանգություն» կուսակցության նախագահ Րաֆֆի Հովհաննիսյանի հայտարարությանը, թե նախագահական ընտրությունները լինելու են «պայքար երկու Հայաստանների միջև` գործող` դե ֆակտո Հայաստանի և ապագա` դե յուրե Հայաստանի միջև, և ոչ մի բան կանխորոշված չէ: Դա լինելու է Սերժի և Րաֆֆիի Հայաստանների պայքարը»: Հայրիկյանը նաև խորհուրդ տվեց չմասնատել ոչինչ, և պայքարել միասնական ուժերով: